CELEX: 62007CA0371
Language: mt
Date: 2008-12-11 00:00:00
Title: Kawża C-371/07: Sentenza tal-Qorti tal-Ġustizzja (Ir-Raba' Awla) tal- 11 ta' Diċembru 2008 (talba għal deċiżjoni preliminari ta' Vestre Landsret — id-Danimarka) — Danfoss A/S, AstraZeneca A/S vs Skatteministeriet (Sitt Direttiva tal-VAT — Artikolu 6(2) — Provvista ta' servizzi mingħajr ħlas magħmula mill-persuna taxxabbli għal skopijiet oħra barra dawk tan-negozju tagħha — Dritt għal tnaqqis tal-VAT — It-tieni subparagrafu tal-Artikolu 17(6) — Possibbiltà għall-Istati Membri li jżommu fis-seħħ l-esklużjonijiet mid-dritt għal tnaqqis ipprovduti fil-leġiżlazzjoni nazzjonali fid-data meta s-Sitt Direttiva daħlet fis-seħħ)

7.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/7
            
         Sentenza tal-Qorti tal-Ġustizzja (Ir-Raba' Awla) tal-11 ta' Diċembru 2008 (talba għal deċiżjoni preliminari ta' Vestre Landsret — id-Danimarka) — Danfoss A/S, AstraZeneca A/S vs Skatteministeriet
   (Kawża C-371/07) (1)
   
   (Sitt Direttiva tal-VAT - Artikolu 6(2) - Provvista ta' servizzi mingħajr ħlas magħmula mill-persuna taxxabbli għal skopijiet oħra barra dawk tan-negozju tagħha - Dritt għal tnaqqis tal-VAT - It-tieni subparagrafu tal-Artikolu 17(6) - Possibbiltà għall-Istati Membri li jżommu fis-seħħ l-esklużjonijiet mid-dritt għal tnaqqis ipprovduti fil-leġiżlazzjoni nazzjonali fid-data meta s-Sitt Direttiva daħlet fis-seħħ)
   (2009/C 32/11)
   Lingwa tal-kawża: Id-Daniż
   Qorti tar-rinviju
   Vestre Landsret
   Partijiet fil-kawża prinċipali
   
      Rikorrenti: Danfoss A/S, AstraZeneca A/S
   
      Konvenuta: Skatteministeriet
   Suġġett
   Talba għal-deċiżjoni preliminari — Vestre Landsret — Interpretazzjoni tal-Artikoli 6(2) u tat-tieni paragrafu tal-Artikolu 17(6) tad-Direttiva 77/388/KEE: Is-Sitt Direttiva tal-Kunsill tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) — Dritt ta' tnaqqis tat-taxxa relatata ma' ikliet mogħtija mingħajr ħlas lill-klijenti u lill-persunal fil-kantin ta' kumpannija — Possibilità li l-Istati Membri jżommu fis-seħħ il-leġiżlazzjoni tagħhom fil-qasam tal-esklużjoni tad-drittt tat-tnaqqis fid-data li fiha daħlet fis-seħħ id-Direttiva.
   Dispożittiv
   
               1)
            
            
               It-tieni subparagrafu tal-Artikolu 17(6) tas-Sitt Direttiva tal-Kunsill, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, għandu jiġi interpretat fis-sens li jipprekludi li Stat Membru japplika, wara d-data tad-dħul fis-seħħ ta' din id-direttiva, esklużjoni tad-dritt għal tnaqqis tat-taxxa fuq il-valur miżjud tal-input fuq l-ispejjeż marbuta mal-ikliet ipprovduti mingħajr ħlas lil kuntatti tan-negozju u lill-persunal fil-kuntest tal-laqgħat tan-negozju, meta, fid-data tad-dħul fis-seħħ, din l-esklużjoni ma kinitx effettivament applikabbli għal dawn l-ispejjeż, minħabba fi prattika amministrattiva li tintaxxa l-provvisti pprovduti minn dawn il-kantins sal-prezz tagħhom ta' produzzjoni kkalkulat fuq il-bażi tal-ispejjeż tal-produzzjoni, jiġifieri l-prezz tal-materja prima kif ukoll l-ispiża tal-pagi relatati mal-preparazzjoni u l-bejgħ ta' dan l-ikel u x-xorb kif ukoll l-amministrazzjoni tal-kantins, sabiex ikun hemm dritt għal tnaqqis sħiħ tat-taxxa fuq il-valur miżjud tal-input imħallsa.
            
         
               2)
            
            
               L-Artikolu 6(2) tas-Sitt Direttiva 77/388 għandu jiġi interpretat fis-sens li din id-dispożizzjoni, minn naħa, ma tkoprix l-provvista mingħajr ħlas ta' ikliet fil-kantins ta' impriżi għal kuntatti tan-negozju meta jkun hemm laqgħat miżmuma fil-bini ta' dawn l-impriżi, billi jirriżulta minn informazzjoni oġġettiva — li hija għall-qorti tar-rinviju sabiex tivverfika — li dawn l-ikliet huma pprovduti għal skopijiet strettament professjonali. Min-naħa l-oħra, din id-dispożizzjoni tkopri fil-prinċipju l-provvista mingħajr ħlas ta' ikliet minn impriża lill-persunal tagħha fil-bini tagħha, sakemm — li huwa wkoll għall-qorti tar-rinviju sabiex tivverfika — l-eżiġenzi tal-impriżi, bħal dawk li jiggarantixxu t-tkomplija u t-tmexxija tajba tal-laqgħat tax-xogħol, titlob li l-provvista tal-ikliet tiġi assigurata minn min iħaddem.
            
         
      (1)  ĠU C 247, 20.10.2007.